এখনও সরকারি বাসভবন মেলেনি রেখার, নয়া বাংলো পেলেন অতিশী

ওয়েবডেস্ক: দিল্লির (Delhi) মুখ্যমন্ত্রীর (CM) পদে বসেছেন রেখা গুপ্তা (Rekha Gupta)। তবে এখনও সরকারি বাসভবন পাননি। ফলে শালিমারবাগের (Shalimar Bagh) ব্যক্তিগত বাসভবন থেকে প্রায় ২৫ কিলোমিটার দূরে মুখ্যমন্ত্রীর সচিবালয়ে যাতায়াত করতে হচ্ছে তাঁকে। তবে সরকারি বাসভবন পেয়ে গেছেন দিল্লির প্রাক্তন মুখ্যমন্ত্রী, আপ নেত্রী, রাজ্যের বিরোধী দলনেত্রী অতিশী মারলেনা (Atishi Marlena)।

প্রসঙ্গত, দিল্লিতে ৬ নম্বর ফ্ল্যাগস্টাফ রোডের বাংলোতেই থাকতেন দিল্লির প্রাক্তন মুখ্যমন্ত্রী অরবিন্দ কেজরিওয়াল। সেই সময় তাঁর বিরুদ্ধে ‘শীশমহল’ বিতর্ক দানা বাঁধে। বিধানসভা নির্বাচনে শীশমহলকে (Sheesh Mahal) হাতিয়ার করে কেজরিওয়ালের বিরুদ্ধে একের পর এক তোপ দাগেন বিরোধীরা।

নির্বাচনে ভরাডুবি হয় আপের। ক্ষমতায় আসে বিজেপি। মুখ্যমন্ত্রী হন রেখা গুপ্তা। মসনদের বসার পরেই ফের শীশমহলকে ইস্যুকে সামনে রেখে কেজরিওয়ালের বিরুদ্ধে ম্যারাথন আক্রমণ চালাতে থাকেন তারা। এমনকী শীশমহলকে পর্যটনের জন্য খুলে দেওয়া হবে, মানুষ টিকিট কেটে এই প্রাসাদোপম ভবন দর্শন করবেন বলেও মন্তব্য করতে দেখা যায় তাঁকে।

আরও পড়ুন: পিনারাই বিজয়নের কন্যা টি বীণার বিরুদ্ধে দুর্নীতির অভিযোগ, তদন্ত শুরু করেছে এসএফআইও

তাই নির্বাচনে জয়ী হওয়ার পরে ওই বাংলোয় থাকতে চাননি মুখ্যমন্ত্রী রেখা গুপ্তা। মুখ্যমন্ত্রী আসনে বসেছেন রেখা। মসনদের বসার ৫০ দিন পার হয়ে গেছে, কিন্তু সরকারি ভবন মেলেই রেখার। কিন্তু মঙ্গলবারই নতুন বাসভবন পেয়েছেন দিল্লির প্রাক্তন মুখ্যমন্ত্রী আতিশী মারলেনা। ১১৫ নম্বর আনসারি রোডের একটি বাংলোকে বিধানসভার বিরোধী দলনেত্রীর বাসভবন হিসাবে বরাদ্দ করা হয়েছে। বাংলোয় প্রয়োজনীয় সংস্কারকার্যের জন্য ৩৯ লক্ষ টাকা বরাদ্দ করেছে পূর্ত দফতর।